BODOLAND रादाब: 29 एप्रिल बाक्सा : बुहुमनांङैनो गिख्रंथायारी सोमजि होनाय गिलु-बालु कर’ना भाइरासा सनदेरनायनि हेंथायै जुजिनो हादरनि गाहाइ मन्थ्रिआ थांनाय 24 एप्रिलनि मोनाबिलि 6 रिंगानिफ्राय गासै हादरनाङै लकडाउन फोसावदों। बे समफोराव बागसा जिलायाव गोबां फालांगिरि फसंथानफोर लकडाउन जानाय नुनो मोनदों । लकडाउननि समाव खौरांगिरि लोगोसे बेजों लोगोसे नांथारगौ मावथाय आरो मुवा-बेसादफोरखौ रेहाय होनाय राहा दं । बि लकडाउननि समाव थांनाय मंगलवार बारायखालि बाक्सा जिलायाव मोनसे जाथावथावै जाथाय जालांबाय । मिथिनाय बादिब्ला बाक्सा जिलानि सौकियाव खौरां बुथुमनानै गावनि न’फारसे फैबाय थानाय समाव बागसानि डि एस पि प्रनब ज्यौटि कलिटानि मोखाङावनो बिनि पि एस अ’आ लावथिजों बुयो टाइम एइड आरो आमि असमर जनगन मुंनि असमिया खौरां बिलाइनि खौरांगिरि नन्द बढ़ोथोकी चेत्रीखौ । बागसायाव खौरांगिरि थामहिनबा खौरां मावथिखौ बुनाया बेयो ब्रैथि जाथाय ৷ फोरमायथावदि थांनाय 25 एप्रिलाव जिल्लानि बरबरीयाव रामकृष्ण बर्मन मुंनि सासे खौरां बिलाइ रानग्राखौ पुलिस पेट्रलिंनि पुलिसा बुनानै देहा फाहामसालियाव देहा नायजानो गोनां जादों, 6 एप्रिलाव मुसलपुराव खौरां बिलाइ रानग्रा बीरेन दासखौ आसाम पुलिसा बुनायजों लोगोसे 25 एप्रिलाव बरमायाव खौरांगिरि दिलीप कुमार बर’आ फथ’ खेबबाय थानाय समाव बि एस एफ जवाना लाउथिजों बुदोंमोन। सोरखारा गोनांथार सेवा आरो नांगौथार मुवा-बेसादफोरखौ रेहाय होनायनि उनावबो खौरांगिरि थामहिनबा खौरां बिजोंजों सोमोन्दो थानाय सुबुंफोरखौ आसाम पुलिसा बिदि बुनायखौ जिलानि सुबुंफोरा साननो गोनां जानानै फैदों । बेफोर जाथायखौ लानानै दिनै बागसा जिलानि खौरांगिरिफोरा जिला खुंगिरि आरो पुलिस नायसंगिरिखौ लोगो हमहैनानै खौरांगिरिफोरखौ रैखाथि होनो खावलायो।